section_heading: Prvi svjetski rat
paragraph_text: Na početku Prvog svjetskog rata 33. konjička brigada kojom je zapovijedao Etzel nalazila se u sastavu 5. armije kojom je na Zapadnom bojištu zapovijedao prijestolonasljednik Vilim. Ubrzo međutim, u rujnu, Etzel je imenovan privremenim zapovjednikom Gardijske konjičke divizije. Navedenom divizijom zapovijeda do početka prosinca kada preuzima zapovjedništvo nad zaštitnom husarskom brigadom. U svibnju 1915. preuzima zapovjedništvo nad 3. konjičkom divizijom koja se nalazila na Istočnom bojištu. S navedenom divizijom sudjeluje u ofenzivi Gorlice-Tarnow. U kolovozu 1916. imenovan je zapovjednikom 2. konjičke divizije s kojom sudjeluje u zaustavljanju Brusilovljeve ofenzive. Nakon toga divizija je premještena najprije na Rumunjsko bojište, te početkom siječnja 1917. na Zapadno bojište.